Oct 20,2016
డిసెంబర్‌లో బౌమా కాన్‌ ప్రదర్శన
హైదరాబాద్‌ : బౌమా కాన్‌ఎక్స్‌ఫో ఇండియా 2016 నాలుగోవ ఎడిషన్‌ను గురుగ్రామ్‌ హుడా గ్రౌండ్స్‌లో నిర్వహి స్తున్నట్టు బౌమా కాన్‌ఎక్స్‌పో ఇండియా సీఈఓ ఐగోర్‌ పాల్క తెలిపారు. డిసెంబర్‌ 12 నుంచి 15 వరకు జరిగే ఈ పదర్శనలో 750 మంది ప్రదర్శనదారులు, 30 వేల మందికిపైగా బిజినెస్‌ సందర్శకులు పాల్గొననున్నారని అంచనా వేశారు. నిర్మాణ, నిర్మాణ రంగ యంత్ర సామాగ్రి రంగంలో ఉన్నటువంటి వారికి ఇది కచ్చితమైన సేవలను అందించే మేటి వేదికగా నిలుస్తుందన్నారు. ప్రస్తుత మార్కెట్‌ ధోరణులను తెలుపడంతో పాటు సంబంధింత రంగ వర్గాల వారితో సంభాషించి ఒప్పందాలు కుదుర్చుకునేందుకు అనువైన ప్రదర్శనగా ఉంటుందని ఆయన తెలిపారు. హైదరాబాద్‌ నుంచి ఈ షోలో తమ సంస్థ పుజ్జోలానా మెషినరీ ఫ్యాబ్రికేటర్స్‌ పాల్గొంటున్నట్టు ఆ కంపెనీ మేనేజింగ్‌ డైరెక్టర్‌ అభిజీత్‌ పారు వెల్లడించారు.
మీ స్నేహితులకు రికమెండ్ చెయ్యండి